આ ઈનોવેશન હબ વિદ્યાર્થીઓને વિજ્ઞાન અને ગણિતની જાણકારી તથા પ્રાયોગિક સમજ આપવા ઉપરાંત સંશોધનને પ્રોત્સાહિત કરવાનો ઉદ્દેશ ધરાવે છે. એ માટે દોઢેક વર્ષની જહેમતથી અહીં વિવિધ મોડેલ, ગેઝેટ, ટૂલ્સ, ઇક્વિપમેન્ટ્સ, ઈન્સ્ટ્રૂમેન્ટ્સ વગેરે મૂકવામાં આવ્યાં. હબમાં મુખય ચાર વિભાગ છે આઈડિયા લૅબ, હોલ ઑફ ફેમ, ડિઝાઈન સ્ટુડિયો અને ડિસ્કવરી હૉલ. આઈડિયા લૅબ નવતર વિચાર સાકાર કરતી પ્રયોગશાળા છે. એમાં મોડેલ બનાવવાની અને પ્રયોગ કરવાની સુવિધા છે. એના ત્રણ વિભાગનાં નામ અચરજ પમાડે કે ફિલ્મી ટાઈટલ જેવાં છેઃ તોડ ફોડ જોડ કોર્નર, કબાડ સે જુગાડ અને આઈડિયા બૉક્સ.